සිද්ධිය සම්බන්ධයෙන් වැඩිදුර විමර්ශන වීරකැටිය පොලීසිය මඟින් සිදුකරනු ලබනවා.මේ අතර නාවලපිටිය - දොළොස්බාගේ - පෙනිලන් ජනපදය ප්‍රදේශයේදී පුද්ගලයෙකුට අවස්ථා දෙකකදී තියුණු ආයුධයකින් පහරදී ඝාතනය කර තිබෙනවා.නාවලපිටිය - දෙළොස්බාගේ - පෙනිලන් ජනපදයේ වෙළෙඳසැලකදී ඊයේ පස්වරුවේ එහි හිමිකරු සහ තවත් පුද්ගලයෙකු අතර ඇතිවූ බහින්බස්වීමක් දුරදිග යාමෙන් අනතුරුව අදාළ පුද්ගලයා වෙළෙඳසැල් හිමිකරුට තියුණු ආයුධයකින් පහරදි තිබෙනවා.ආරවුල බේරීමට පැමිණි වෙළෙඳසැල් හිමියාගේ බිරිඳටද අදාළ පුද්ගලයා එහිදී තියුණු ආයුධයෙන් පහරදී ඇති අතර, සැකකරු එම ස්ථානයෙන් පලාගොස් තිබුණේ ආසන්නයේ නවතා තිබූ යතුරුපැදියක්ද පැහැර ගනිමින්.පසුව කැපුම් තුවාල ලැබූ වෙළෙඳසැල් හිමියා ත්‍රිරෝද රථයකින් රෝහලට රැගෙන යමින් සිටි අවස්ථාවේදීද සැකකරු යතුරුපැදියෙන් පැමිණ ත්‍රිරෝද රථය හරස් කොට යළිත්වරක් තුවාලකරුට තියුණු ආයුධයකින් පහරදී මෙම ඝාතනය සිදුකර තිබෙනවා.එම අවස්ථාවේ ත්‍රිරෝද රථයේ ගමන්ගත් වෙළෙඳසැල් හිමියාගේ දරු දෙදෙනෙකු හා තවත් පුද්ගලයෙකු පලාගොස් දිවි බේරාගෙන ඇති අතර, පොලිසිය පැවසුවේ සැකකරු තුවාලකරු සිටි ත්‍රිරෝද රථය ඒ අසළ ප්‍රපාතයකට පෙරලා දමා ඇති බවයි.මෙලෙස මියගියේ දොළොස්බාගයේ පෙනිලන් ජනපදයේ පදිංචි එස්.ජී. දායාරත්න නම් 62 හැවිරිදි තිදරු පියෙක්.සිද්ධියෙන් තුවාල ලැබූ ඔහුගේ බිරිඳ මේවන විට පොලිස් ආරක්ෂාව යටතේ නාවලපිටිය දිස්ත්‍රික් මහ රෝහලේ ප්‍රතිකාර ලබනවා.පොලිසිය පැවසුවේ මීට මාස කිහිපයකට පෙර අදාළ වෙළෙඳසැල කොල්ලකෑමේ සිද්ධියක් සම්බන්ධයෙන් අත්අඩංගුවට ගෙන ඇප මත මුදාහැර සිටි 22 හැවිරිදි පුද්ගලයෙකු විසින් මෙම ඝාතනය සිදුකර ඇති බවයි.සිද්ධියෙන් පසු පලාගිය සැකකරු දෙළොස්බාගේ ප්‍රදේශයේ නිවසකට පැණ 53 හැවිරිදි කාන්තාවක් ද දූෂණය කර ඇති බව පොලිසිය පවසනවා.සැකකරු සොයා ඊයේ රාත්‍රියේ මෙහෙයුමක් දියත් කෙරුණු අතර, අද අලුයම් කාලයේ ඔහු අත්අඩංගුවට ගෙන තිබුණේ බෙරවිල ප්‍රදේශයේ නිවසක සැඟව සිටියදී.